turjo4nis/wikipedia-bn-dump-20250701 huggingface dataset:
নাচনী নাচ

নাচনী নাচ ভারতের পশ্চিমবঙ্গের পুরুলিয়া জেলা, উড়িষ্যা ও ঝাড়খণ্ডে প্রচলিত এক বিশেষ লোকনৃত্য।

বৈশিষ্ট্য 
নাচনী নাচ ঝুমুর গানের সঙ্গে পরিচালিত হয়ে থাকে। এই নৃত্যে সুস্পষ্ট মুদ্রার ব্যবহার না থাকলেও হস্তক, চারী, ভ্রমরী প্রভৃতি ঠাটের লক্ষণ রয়েছে। আসরে উপস্থিত রাধা ও কৃষ্ণের যুগল মূর্তিকে প্রণাম করে আসর বন্দনার মাধ্যমে নাচ শুরু হয়। নাচনী নাচের গানগুলির প্রধান রস শৃঙ্গার এবং রাধা কৃষ্ণ লীলা মূল বিষয়বস্তু। একটি তিন ফুট উচ্চয়াত্র পনেরো থেকে পঁচিশ ফুট ব্যাসার্ধের এক গোলাকৃতি বেদীতে নর্তকীরা নাচ করে থাকেন। এই নৃত্যে ঢোল, মাদল, সানাই, শিঙ্গা, কারহা, কেড়কেড়ি প্রভৃতি বাদ্যযন্ত্র ব্যবহৃত হয়ে থাকে। নাচের দল সাহারণতঃ পাঁচ থেকে কুড়ি জন নিয়ে গঠিত হয়। দলের প্রধান পুরুষকে বলা হয় রসিক বা রসক্যা এবং নর্তকীদের বলা হয় নাচনী।

তথ্যসূত্র 

ভারতের নৃত্য
ওড়িশার সংস্কৃতি
পশ্চিমবঙ্গের সংস্কৃতি
ঝাড়খণ্ডের সংস্কৃতি
ভারতীয় মহিলা শাস্ত্রীয় নৃত্যশিল্পী
ভারতীয় সঙ্গীত
ঝাড়খণ্ডের লোকনৃত্য
ভারতীয় ধ্রুপদী নৃত্যের অভিনয়শিল্পী
ওড়িশার লোকনৃত্য
পশ্চিমবঙ্গের লোকনৃত্য
আলভিরো পিটারসন

আলভিরো নাথান পিটারসন (; জন্ম: ২৫ নভেম্বর, ১৯৮০) কেপ প্রদেশের পোর্ট এলিজাবেথে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা জাতীয় ক্রিকেট দলের অন্যতম সদস্য আলভিরো পিটারসন টেস্ট, একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০আই) ক্রিকেট খেলায় প্রতিনিধিত্ব করছেন।

দক্ষিণ আফ্রিকার ঘরোয়া ক্রিকেটে হাইভেল্ড লায়ন্সের হয়ে খেলার পাশাপাশি দলের অধিনায়কের দায়িত্ব পালন করছেন। এছাড়াও, ইংল্যান্ডের কাউন্টি ক্রিকেটে গ্ল্যামারগন, এসেক্স, সমারসেট ও ল্যাঙ্কাশায়ার কাউন্টি ক্রিকেট ক্লাবের পক্ষে খেলছেন।

প্রারম্ভিক জীবন 
পোর্ট এলিজাবেথের গেলভেনডেল শহরে পিটারসন জন্মগ্রহণ করেন ও সেখানেই তিনি বড় হন। স্টেট হাই স্কুলের অধ্যয়ন করেন ও সাবেক দক্ষিণ আফ্রিকান টেস্ট ব্যাটসম্যান অ্যাশওয়েল প্রিন্সের অনুসারী তিনি। এক ট্যাক্সি ড্রাইভারের সন্তান তিনি। নর্দান্স ক্রিকেট দলের পক্ষ হয়ে ২০০১ সালে প্রথম-শ্রেণীর ক্রিকেট খেলতে শুরু করেন।

খেলোয়াড়ী জীবন 
২০০৬ সালে দক্ষিণ আফ্রিকার এ দলে খেলার পূর্বে দক্ষিণ আফ্রিকার একদিনের দলের সদস্য হিসেবে জিম্বাবুয়ের বিপক্ষে দুইটি ওডিআইয়ে অংশগ্রহণ করেছিলেন। ২০১০ সালে কলকাতায় অনুষ্ঠিত ভারত দলের বিপক্ষে টেস্ট অভিষেক ঘটে তার ও অভিষেক টেস্টেই সেঞ্চুরি করেন তিনি। এরফলে অ্যান্ড্রু হাডসন ও জ্যাক রুডল্‌ফের পর তৃতীয় দক্ষিণ আফ্রিকান ক্রিকেটার হিসেবে অভিষেকেই সেঞ্চুরি করার গৌরব অর্জন করেন।

২০১০ সালে বাংলাদেশের জাতীয় ক্রিকেট লীগের টুয়েন্টি২০ প্রতিযোগিতায় কিংস অব খুলনার হয়ে খেলেন। একই বছরে বিদেশে ওয়েস্ট ইন্ডিজের বিপক্ষে ৩টি ও পাকিস্তানের বিপক্ষে ২টি টেস্টে অংশগ্রহণ করেন। নিজ দেশে অনুষ্ঠিত সফরকারী ভারতের বিরুদ্ধে অনুষ্ঠিত নিষ্পত্তিবিহীন সিরিজেও খেলেন। কিন্তু ঐ তিনটি সিরিজের কোনটিতেই সেঞ্চুরি করতে ব্যর্থ হওয়ায় নভেম্বর, ২০১১ সালে নিজ দেশে অনুষ্ঠিত সফরকারী অস্ট্রেলিয়ার বিপক্ষে সিরিজ থেকে বাদ পড়েন।

অবসর 
৬ জানুয়ারি, ২০১৫ তারিখে সফরকারী ওয়েস্ট ইন্ডিজের বিপক্ষে অনুষ্ঠিত তৃতীয় টেস্টে দক্ষিণ আফ্রিকার বিজয়ের পর আন্তর্জাতিক ক্রিকেট থেকে তার অবসরের কথা ঘোষণা করেন। আরও ঘোষণা করেন যে, ইংরেজ কাউন্টি ক্রিকেটে কোলপ্যাক চুক্তিতে খেলবেন। এরপর ২২ জানুয়ারি, ২০১৫ তারিখে ল্যাঙ্কাশায়ারের সদস্যরূপে দুই বছর মেয়াদে চুক্তিনামায় স্বাক্ষর করেন।

তথ্যসূত্র

আরও দেখুন 
 অ্যাশওয়েল প্রিন্স
 দক্ষিণ আফ্রিকা জাতীয় ক্রিকেট দল
 টেস্ট ক্রিকেট অভিষেকে শতরান করার তালিকা
 ২০১৫ দক্ষিণ আফ্রিকা ক্রিকেট দলের বাংলাদেশ সফর‎

বহিঃসংযোগ 
 
 

১৯৮০-এ জন্ম
জীবিত ব্যক্তি
এসেক্সের ক্রিকেটার
গকেবেরহা থেকে আগত ক্রিকেটার
গ্ল্যামারগনের ক্রিকেটার
গ্ল্যামারগন ক্রিকেট অধিনায়ক
টাইটান্সের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকার টুয়েন্টি২০ আন্তর্জাতিক ক্রিকেটার
নর্দার্নসের ক্রিকেটার
লায়ন্সের ক্রিকেটার
ল্যাঙ্কাশায়ারের ক্রিকেটার
সমারসেটের ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
২০০১ এএফসি মহিলা চ্যাম্পিয়নশিপ

২০০১ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের ত্রয়োদশ আসর। এটি তাইওয়ানে ২০০১ সালের ৪ ডিসেম্বর থেকে ১৬ ডিসেম্বর পর্যন্ত অনুষ্ঠিত হয়। এই প্রতিযোগিতায় ১৪টি দল অংশগ্রহণ করে।

দল

প্রথম রাউন্ড 
১৪টি দলকে মোট তিনটি গ্রুপে ভাগ করা হয়। এর মধ্যে ২টি গ্রুপের দল সংখ্যা ছিল ৫ ও ১টি গ্রুপে ৪।

গ্রুপ এ

গ্রপ বি

গ্রুপ সি

সেমি ফাইনাল

তৃতীয় স্থান নির্ধারনী

ফাইনাল

বিজয়ী 

২০০১-এ এশীয় ফুটবল
২০০১-এ মহিলা ফুটবল
২০০১-এ তাইওয়ান
এএফসি মহিলা এশীয় কাপ
এএফসি মহিলা এশীয় কাপ আসর
দেবলীনা দত্ত

দেবলীনা দত্ত () একজন ভারতীয় অভিনেত্রী যিনি বাংলা টেলিভিশনের অন্যতম জনপ্রিয় ব্যক্তিত্ব। ১৯৯৬ সালে, বাংলা ধারাবাহিক সীমারেখা দিয়ে তার অভিনয় জীবন শুরু হয়। সমরেশ মজুমদারের বিখ্যাত উপন্যাস সাতকাহন অবলম্বনে নির্মিত সাতকাহন ধারাবাহিকে দীপাবলীর ভূমিকায় অভিনয় করে জনপ্রিয়তা লাভ করেন দেবলীনা দত্ত। এরপরে রবি ওঝার ধারাবাহিক এক আকাশের নীচে তাকে জনপ্রিয়তার শিখরে পৌঁছে দেয়।

কর্ম-তালিকা

ধারাবাহিক

বিজ্ঞাপন 
দেবলীনা ভারতীয় বিজ্ঞাপন সবিতা ভাবীর চরিত্রে অভিনয় করেন।

তথ্যসূত্র

উদ্ধৃতি

উৎস 
 Bengali actress Deboleena Dutta

টীকা 

কলকাতা বিশ্ববিদ্যালয়ের প্রাক্তন শিক্ষার্থী
১৯৭৭-এ জন্ম
ভারতীয় অভিনেত্রী‏‎
ভারতীয় টেলিভিশন অভিনেত্রী
বাঙালি টেলিভিশন অভিনেত্রী
কলকাতার অভিনেত্রী
বাঙালি হিন্দু
২১শ শতাব্দীর ভারতীয় অভিনেত্রী

বাংলা চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
বিগ বস বাংলার প্রতিযোগী
লরেটো কলেজ, কলকাতার প্রাক্তন শিক্ষার্থী
আনিসুর রহমান

আনিসুর রহমান (জন্ম: ১ মার্চ, ১৯৭১) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। খেলায় তিনি মূলতঃ বামহাতি মিডিয়াম ফাস্ট বোলার হিসেবে অংশ নিয়েছেন। বর্তমানে তিনি আন্তর্জাতিক ক্রিকেট কাউন্সিলের তালিকাভূক্ত আম্পায়ারের দায়িত্ব পালন করছেন। ১০ জুলাই, ২০১৫ তারিখ পর্যন্ত তিনি সর্বমোট ৩টি ওডিআই এবং ৬টি টুয়েন্টি২০ আন্তর্জাতিক খেলা পরিচালনা করেছেন। ১৯৯৫ থেকে ১৯৯৮ সালের মধ্যে বাংলাদেশ জাতীয় ক্রিকেট দলের হয়ে ২টি একদিনের আন্তর্জাতিকে অংশগ্রহণ করেছেন। দীর্ঘদেহী বামহাতি বোলার হিসেবে তার প্রধান সাফল্য ছিল ১৯৮৯ সালের অনূর্ধ্ব-১৯ এশিয়া কাপ প্রতিযোগিতা। ভারত ও পাকিস্তানের বিপক্ষে তিনি যথাক্রমে ৩/৪৪ ও ৩/৩৬ বোলিং পরিসংখ্যান গড়েন।

খেলোয়াড়ী জীবন 
বাংলাদেশী বোলারদের অন্যতম একজন হিসেবে আনিস পুরনো বলকে রিভার্স সুইং করানোয় দক্ষ ছিলেন। ঘরোয়া ক্রিকেটে চমকপ্রদ সাফল্যের প্রেক্ষিতে দল নির্বাচকমণ্ডলী তাকে জাতীয় দলে অন্তর্ভুক্ত করে। কিন্তু গোলাম নওশের প্রিন্স ও জাহাঙ্গীর আলম তালুকদার দুলু’র ন্যায় দুই বামহাতি সীমারের সাথে তাকে ব্যাপক প্রতিদ্বন্দ্বিতা করতে হয়। খেলোয়াড়ী জীবনে শারীরিক আঘাতপ্রাপ্তি ও নো-বলের সমস্যা ব্যাপক প্রতিবন্ধকতা সৃষ্টি করে। ১৯৯৪ সালে স্বল্পকালের জন্য কিছুটা জ্বলে উঠেন।

শারজায় ১৯৯৪-৯৫ মৌসুমে অনুষ্ঠিত পেপসি এশিয়া কাপ প্রতিযোগিতার প্রথম খেলায় ৫ এপ্রিল, ১৯৯৫ তারিখে ভারতের বিপক্ষে খালেদ মাসুদ, মোহাম্মদ জাভেদ, মোহাম্মদ রফিক এবং সাজ্জাদ আহমেদের সাথে তারও একযোগে একদিনের আন্তর্জাতিকে অভিষেক ঘটে। কিন্তু খেলায় বোলিংয়ে তিনি তেমন সুবিধা লাভ করতে পারেননি।

আম্পায়ারিং পরিসংখ্যান

তথ্যসূত্র

আরও দেখুন 
 গোলাম নওশের
 আম্পায়ার
 বাংলাদেশ জাতীয় ক্রিকেট দল
 ২০১৫ দক্ষিণ আফ্রিকা ক্রিকেট দলের বাংলাদেশ সফর

বহিঃসংযোগ 
 
 

১৯৭১-এ জন্ম
চট্টগ্রাম বিভাগের ক্রিকেটার
জীবিত ব্যক্তি
বরিশাল বিভাগের ক্রিকেটার
বাংলাদেশী ক্রিকেটার
বাংলাদেশের একদিনের আন্তর্জাতিক ক্রিকেটার
বাংলাদেশী ক্রিকেট আম্পায়ার
বাংলাদেশ
২০শ শতাব্দীর বাংলাদেশী পুরুষ ক্রীড়াবিদ
ঢাকা থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশ জাতীয় মহিলা কাবাডি দল

বাংলাদেশ জাতীয় মহিলা কাবাডি দল মহিলাদের কাবাডি খেলায় বাংলাদেশ প্রতিনিধিত্ব করে।

টুর্নামেন্ট ইতিহাস

বিশ্বকাপ

এশিয়ান গেমস

দক্ষিণ এশিয়ান গেমস 

জাতীয় মহিলা কাবাডি দল
মহিলা জাতীয় কাবাডি দল
বাংলাদেশের জাতীয় ক্রীড়া দল
বাংলাদেশের জাতীয় মহিলা ক্রীড়া দল
ইন্দ্রাণী হালদার

ইন্দ্রাণী হালদার একজন ভারতীয় বাঙালি অভিনেত্রী। তিনি ১৯৭১ সালের ৬ জানুয়ারি কলকাতায় জন্মগ্রহণ করেন। তার বাবা সঞ্জয় হালদার। তিনি তার স্কুলজীবন অতিবাহিত করেন মাল্টিপারপোস গার্লস স্কুলে এবং স্নাতক ডিগ্রি অর্জন করেন যোগময় দেবী কলেজ থেকে, যেটিকলকাতা বিশ্ববিদ্যালয়ের স্বীকৃত একটি শিক্ষা প্রতিষ্ঠান। তিনি থাঙ্কুমনি কুট্টি’র কাছে ক্লাসিকাল নৃত্য শিখেন। প্রযোজক অমরেন্দ্র ঘোষের সাথে বিবাহ বিচ্ছেদের পরে তিনি সঞ্জীব দাসগুপ্তের বিপরীতে দহন –এ অভিনয় করেন। কিন্তু পরে তিনি একজন বিমান চালককে বিয়ে করেন। ১৯৮৬ সালে, জোছনা দস্তিদারের বাংলা ধারাবাহিক তেরো পার্বণ থেকে তার অভিনয় জীবনের শুরু। তিনি সর্বভারতীয় তৃণমূল কংগ্রেসের রাজনীতির সাথে যুক্ত।

পুরস্কার 
 আন্তর্জাতিক ফিল্ম ফেস্টিভাল, সেরা অভিনেত্রী, যারা বৃষ্টিতে ভিজেছিল (২০০৮) অভিনয়ের জন্য।
 ৪২তম ভারতের জাতীয় চলচ্চিত্র উৎসব ২০০৮, সেরা অভিনেত্রী, দহন –এ অভিনয়ের জন্য। সহ অভিনেত্রী ঋতুপর্ণা সেনগুপ্ত।
 পত্তন কালাকার পুরস্কার, কুয়াশা যখন (১৯৯৭) অভিনয়ের জন্য।
 BFJA-সেরা অভিনেত্রী, চরাচর (১৯৯৫)।
 BFJA-সেরা অভিনেত্রী, কাছের পৃথিবী (১৯৯৩)।

চলচ্চিত্র

হিন্দি চলচ্চিত্র 
 স্ট্রিং অব প্যাশন (২০১২)
 ভৈরব (২০০১)

বাংলা চলচ্চিত্র 
 তখন তেইশ (২০১২)
 অন্তিম শ্বাস্য সুন্দর (২০১০)
 অংশুমানের ছবি (২০০৯)
 চৌধুরী পরিবার (১৯৯৮)
 রাতপরীর রূপকথা (২০০৭)
 যারা বৃষ্টিতে ভিজেছিল (২০০৭)
 অঙ্কুশ (২০০৬)
 অসমাপ্ত (২০০৫)
 ফালতু (২০০৫)
 অ্যাসাসিন (২০০৪)
 আনন্দালোক (২০০২)
 দেবদাস (২০০২)
 সাঁঝবাতির রূপকথারা (২০০২)
 দেখা (২০০১)
 পারমিতার একদিন (২০০০)
 অনু (১৯৯৮)
 দহন (১৯৯৭)
 লাল দরজা (১৯৯৭)
 বিয়ের ফুল (১৯৯৬)
 চরাচর (১৯৯৪)
 দান প্রতিদান (১৯৯৩)
 কাছের পৃথিবী (১৯৯২)
 শ্বেত পাথরের থালা (১৯৯২)
 সম্প্রদান
 আপন হল পর
 দায়বদ্ধ
 এবং তুমি আর আমি
 জীবন পাখি
 বর-কনে
 অতলতায়
 চক্রব্যূহ
 সাগর বন্যা
 সৈকত সঙ্গীত
 শেষ আশ্রয়
 তিন ভুবনের পাড়ে
 অন্তর্বাস
 দেবর

টেলিফিল্ম, টেলিভিশন সিরিয়াল, এবং স্বল্প দৈর্ঘ্য ছবি 
 মারইয়াদাঃ লেকিন কাভ তাক?
 ফকির (হিন্দি – ১৯৯৮)
 কুয়াশা যখন (বাংলা – ১৯৯৭)
 সঙ্গে ইন্দ্রানী –তারা টেলিভিশন চ্যানেলে সাপ্তাহিক অনুষ্ঠান, যেখানে তারকারা অতিথি হিসেবে উপস্থিত থাকতেন। উপস্থাপনায় হালদার।
 বাহান্নো এপিসোড
 তামাশা রেখা
 মা শক্তি
 পূর্ব পুরুষ
 ভুল ঠিকানা
 জীবন রেখা
 হামারী শাদি
 তেরো পার্বণ
 প্রায়শ্চিত্ত (এনটিভি বাংলা টেলিফিল্ম)
 পিঞ্জর (এনটিভি বাংলা টেলিফিল্ম)
 সুজাতা
 সময়
 সাবিত্রী
 গোয়েন্দা গিন্নি
 সীমারেখা
 শ্রীময়ী

তথ্যসূত্র

বহিঃসংযোগ 

কলকাতা বিশ্ববিদ্যালয়ের প্রাক্তন শিক্ষার্থী
১৯৭১-এ জন্ম
ভারতীয় অভিনেত্রী
ভারতীয় ধারাবাহিক নাটকের অভিনেত্রী
জীবিত ব্যক্তি
কলকাতার অভিনেত্রী
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
হিন্দি চলচ্চিত্র অভিনেত্রী
বাংলা চলচ্চিত্র অভিনেত্রী
যোগমায়া দেবী কলেজের প্রাক্তন শিক্ষার্থী
পশ্চিমবঙ্গের তৃণমূল কংগ্রেসের রাজনীতিবিদ
ভারতীয় ওয়েব ধারাবাহিক অভিনেত্রী
বাঁদনা পরব

বাঁদনা পরব বা বাঁধনা পরব ভারতের ঝাড়খণ্ড রাজ্য এবং পশ্চিমবঙ্গ রাজ্যের পুরুলিয়া জেলা, ঝাড়গ্রাম জেলা, বাঁকুড়া জেলা, পশ্চিম মেদিনীপুর জেলা এর কুড়মি, বাউরি, রাজোয়ার, সাঁওতাল, নাপিত, কুইরি, বাগাল, কুমহার, গোয়ালা, ভূমিজ, লোধা, বাগদি, মুন্ডা প্রভৃতি জাতির কৃষিভিত্তিক উৎসব। প্রতি বছর কার্তিক মাসের অমাবস্যার রাত্রে অনুষ্ঠিত কালীপূজার পরদিন বাঁদনা পরব পালিত হয়ে থাকে। এই উৎসবে যে গান গাওয়া হয়, তাকে অহিরা গান বলা হয়।

গঠপূজা 
অমাবস্যার দিন গোয়ালের সবচেয়ে বৃদ্ধ গরু বা মোষের শিংয়ে কড়চার তেল মাখিয়ে গোয়ালের অন্য গরুদের শিংয়ে তেল মাখানো হয়। বিকেলবেলায় গ্রামের মোড়ে গরুগুলিকে একত্র করা হয়। মাঠের ভেতরে চালের গুঁড়ো দিয়ে ঘর কেটে ছাঁদনদড়ি ও বাঁধনদড়ির পূজা করা হয়ে থাকে। এই পূজাকে গঠপূজা বলা হয়। পূজা শেষ হলে চোকপুরা বা আলপনা এঁকে তার ভেতরে ডিম রেখে দেওয়া হয়। এরপর ঢাক, ঢোল প্রভৃতি বাদ্যযন্ত্র বাজানো হলে গরুগুলি ছুটোছুটি শুরু করে দেয়। কোন গরু সেই ডিম মাড়িয়ে দেয় সেই দিকে লক্ষ্য রাখা হয় এবং সেই গরুর মাথায় তেল, সিঁদুর ও ধানের শীষ দিয়ে সাজানো হয়।

কাঁচিজিয়ারি 
অমাবস্যার সন্ধ্যাবলায় বাড়ির বিভিন্ন অংশ, তুলসীতলা, কুয়ো তলা প্রভৃতি স্থানের জানালায় কাঁঠাল বা শাল গাছের পাতায় চালের গুঁড়োর ভেতরে সলতে দিয়ে প্রদীপ জ্বালানো হয়। এই রীতিকে কাঁচিজিয়ারি বলা হয়ে থাকে।

জাগরণ 
রাত্রে গৃহিনীরা নতুন বস্ত্র পরিধান করে কুলোয় ধান, দূর্বা, আমের পল্লব, হলুদ জল ও ধূপ ধূনা দিয়ে নিম্নে বর্ণিত ছড়া সুর করে গেয়ে গরুকে বরণ করেন। গভীর রাতে গোয়ালে ঘিয়ে প্রদীপ জ্বেলে ও উঠোনে কাঠের আগুন জ্বেলে রাখা হয়। যুবকেরা বাড়িতে বাড়িতে গরুদের জাগিয়ে রাখতে যান। এই যুবকদের ধাঁগড়িয়া বা ধাঁগড় বলা হয়। তারা অহিরা গান করে ও বাজনা বাজিয়ে বাড়িতে বাড়িতে গেলে গৃহস্থরা তাদের স্বাগত জানান। গৃহবধূরা পিটুলী গোলার সঙ্গে চালের গুঁড়ো মিশিয়ে ধাঁগড়িয়াদের সঙ্গে হোলি খেলেন।

গরইআ গঁসাই পূজা 
অমাবস্যার পরের দিন লাঙল, জোয়াল, মই প্রভৃতি চাষের যন্ত্রপাতি পরিষ্কার করা হয়। গৃহকর্তা জমি থেকে এক আঁটি ধান কেটে এনে ধানের শীষ দিয়ে অলঙ্কার তৈরী করে গরু বা মোষের শিংয়ে পরিয়ে দেওয়া হয়। চাষের যন্ত্রপাতিগুলিকে পূজার পরে ঘরের ছাদে রেখে আসা হয়। এগুলিকে মাঘ মাসের প্রথম দিনে হারপুহ্নার দিনে নামিয়ে আনা হয়।

গরুখুঁটা 
ভাইফোঁটার দিনে গরুখুঁটা বা কাড়াখুঁটা বা বুঢ়ীবাঁদনা নামক বর্ণাঢ্য অনুষ্ঠান সম্পন্ন হয়। এই অনুষ্ঠানে কিছু গরু বা মোষকে নির্বাচন করে তাদের গায়ে লাল ছোপ এবং কপাল ও শিংয়ে তেল ও সিঁদুর লাগিয়ে গলায় মালা, ঘণ্টা ও ঘুঙুর বেঁধে তাদের খুঁটিতে বেঁধে রাখা হয়। এরপর গরুর সামনে চামড়া রেখে চারদিক থেকে বিভিন্ন বাদ্যযন্ত্র বাজিয়ে গরুগুলিকে উত্তেজিত করলে সেগুলি চামড়াগুলিকে গুতো দিতে দিতে ক্লান্ত হয়ে পড়ে। সেই সঙ্গে চলে অহিরা গান ও নাচ।

তথ্যসূত্র

আর পড়ুন 
দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪, পৃষ্ঠা ৭১, ৭২

পশ্চিমবঙ্গের সংস্কৃতি
ঝাড়খণ্ডের সংস্কৃতি
পুরুলিয়া জেলার উৎসব
আইসিসি বিশ্ব টুয়েন্টি২০ ট্রফি

আইসিসি বিশ্ব টুয়েন্টি২০ ট্রফি আন্তর্জাতিক ক্রিকেট কাউন্সিল পরিচালিত আইসিসি বিশ্ব টুয়েন্টি২০ প্রতিযোগিতার চূড়ান্ত খেলায় বিজয়ী দলকে প্রদান করা হয় ও এটি প্রতিযোগিতার মূল পুরস্কারের নাম। পুরুষদের আইসিসি বিশ্ব টুয়েন্টি২০ ট্রফির বৈশিষ্ট্য নিম্নরূপ:-

 লন্ডনভিত্তিক বিখ্যাত জুয়েলারী প্রতিষ্ঠান লিঙ্কস অব লন্ডন ট্রফির নক্সা ও ট্রফি তৈরি করে।
 রূপা ও রোডিয়াম দিয়ে তৈরি।
 ট্রফির ওজন প্রায় ৭.৫ কিলোগ্রাম।
 ট্রফির উচ্চতা ৫১ সেন্টিমিটার, শীর্ষে ট্রফির ব্যাস ১৯ সেন্টিমিটার এবং ভিত্তিমূলের ব্যাস ১৪ সেন্টিমিটার।

আরও দেখুন 
 আইসিসি বিশ্ব টুয়েন্টি২০
 ২০১৪ আইসিসি বিশ্ব টুয়েন্টি২০
 ২০১৪ আইসিসি মহিলা বিশ্ব টুয়েন্টি২০
 আইসিসি পুরস্কার
 আইসিসি টি২০আই চ্যাম্পিয়নশিপ

বহিঃসংযোগ 

 Home Page of ICC
 World Twenty20 Trophy facts by ICC

আইসিসি বিশ্ব টুয়েন্টি২০
টুয়েন্টি২০ ক্রিকেট
সিসকো ক্যারিয়ার সার্টিফিকেশনস

সিসকো ক্যারিয়ার সার্টিফিকেশনস সিসকো সিস্টেমস পণ্যের জন্য তাদের প্রদানকৃত তথ্যপ্রযুক্তি পেশাদার সার্টিফিকেশন। এই সার্টিফিকেট পাঁচ ভাগে বিভক্ত। এগুলো হলো : এন্ট্রি, অ্যাসসিয়েট, প্রফেশনাল, এক্সপার্ট এবং আর্কিটেক্ট। সার্টিফিকেশন স্তরের ভিত্তি করে এটি নয়টি বিষয়ের উপর দেয়া হয় : রাউটিং অ্যান্ড সুইচিং, ডিজাইন, সিকিউরিটি, সার্ভিস প্রোভাইডার, সার্ভিস প্রোভাইডার অপারেশনস, ডাটা সেন্টার, ভয়েস, ওয়্যারলেস এবং ভিডিও।

প্রশিক্ষণ 
সিসকো নেটওয়ার্কিং অ্যাকাডেমি সিসকো পণ্যের উপর প্রশিক্ষণ দেয়। পরীক্ষা দেয়া কিংবা সার্টিফিকেট অর্জনের জন্য এই প্রশিক্ষণ পূর্বশর্ত নয়।

সার্টিফিকেশন 

সিসকো সিস্টেমস
তথ্য প্রযুক্তি যোগ্যতা
আইসিসি বিশ্ব টুয়েন্টি২০ কর্মকর্তা

অত্র নিবন্ধটি আইসিসি বিশ্ব টুয়েন্টি২০ কর্মকর্তাদের বিষয় সম্পর্কিত। তারা আইসিসি বিশ্ব টুয়েন্টি২০ প্রতিযোগিতায় প্রত্যক্ষ কিংবা পরোক্ষভাবে খেলা পরিচালনাসহ অংশগ্রহণ করে থাকেন। আইসিসি’র সেরা আম্পায়ার তালিকা ও আইসিসি আন্তর্জাতিক আম্পায়ার তালিকা থেকে আম্পায়ারদের নির্বাচিত করা হয়েছে। অন্যদিকে আইসিসি রেফারীদের তালিকা থেকে রেফারীদের নির্বাচিত করা হয়েছে।

২০০৭ আইসিসি বিশ্ব টুয়েন্টি২০

২০০৯ আইসিসি বিশ্ব টুয়েন্টি২০

২০১০ আইসিসি বিশ্ব টুয়েন্টি২০

২০১২ আইসিসি বিশ্ব টুয়েন্টি২০

২০১৪ আইসিসি বিশ্ব টুয়েন্টি২০

আরও দেখুন 
 আইসিসি বিশ্ব টুয়েন্টি২০
 ২০১৪ আইসিসি বিশ্ব টুয়েন্টি২০
 আইসিসি’র সেরা আম্পায়ার তালিকা

টুয়েন্টি২০ ক্রিকেট
পুরুষদের আইসিসি টি-টোয়েন্টি বিশ্বকাপ
পেশাদার সার্টিফিকেশন (কম্পিউটার প্রযুক্তি)

কম্পিউটার প্রযুক্তিতে পেশাদার সার্টিফিকেশন হলো নন-ডিগ্রি অ্যাওয়ার্ড সনদ প্রদানকারী কর্তৃপক্ষ দ্বারা নির্ধারিত যোগ্যতা।

ভেন্ডর সার্টিফিকেশন 
 অ্যালকাটেল-লুসেন্ট sponsors the Service Routing Certification program
 অ্যাপল ইনকর্পোরেটেড. sponsors the Apple certification program
 ARM Holdings sponsors the ARM Accredited Engineer program
 Avaya sponsors the Avaya Professional Credential Program
 Cisco Systems sponsors the Cisco Career Certifications program
 Brocade Communications Systems sponsors the Brocade Certification and Accreditation program
 Citrix Systems sponsors the Citrix Certified Administrator program
 Cyberoam sponsors the Cyberoam Security certifications program
 হিউলেট-প্যাকার্ড sponsors the HP ExpertONE certification program
 ডেল sponsors the Dell Certified Systems Expert program with Associate and Master levels
 গুগল (কোম্পানি) sponsors the Google Apps Certification program
 আইবিএম sponsors certifications
 ISIS Papyrus sponsors the Papyrus Certified Professionals Program
 Juniper Networks sponsors the Juniper Networks Technical Certification Program
 LANDesk sponsors the Certified LANDesk Administrator and Certified LANDesk Engineer program
 মাইক্রোসফট কর্পোরেশন sponsors the Microsoft Certified Professional program
 MySQL (as part of Oracle now) sponsors a certification program
 National Instruments offers certifications in LabVIEW, TestStand, and LabWindows/CVI software
 Nortel sponsors the Nortel Certifications program
 Novell sponsors a certification program
 Object Management Group sponsors the Certified Professional program for the Unified Modeling Language
 ওরাকল কর্পোরেশন sponsors the Oracle Certification Program
 Red Hat sponsors the Red Hat Certification Program
 SAP sponsors individual training and certifications
 SAS sponsors a certification program 
 SolarWinds sponsors the SolarWinds Certified Professional Program for network management
 SpringSource sponsors the SpringSource Certified Professional program
 সান মাইক্রোসিস্টেম্‌স sponsors the Sun Certified Professional program (now part of the Oracle Certification Program)
 Sybase sponsors the Certified Sybase Professional program
 Ubuntu, provides Ubuntu Certified Professional program
 VMware sponsors certification programs (VCP, VCAP, & VCDX)
 Zend Technologies sponsors the Zend Certified Engineer (PHP) program

তথ্যসূত্র 

পেশাগত সনদ
কম্পিউটার স্ট্যান্ডার্ড
তথ্য প্রযুক্তি যোগ্যতা
পেশাগত সার্টিফিকেশন
দিসুম সেন্দ্রা

দিসুম সেন্দ্রা ভারতের পশ্চিমবঙ্গ রাজ্যের পুরুলিয়া জেলার অযোধ্যা পাহাড় অঞ্চলে প্রতি বছর বৈশাখী পূর্ণিমায় অনুষ্ঠিত সাঁওতাল সম্প্রদায়ের শিকার উৎসব।

পালনরীতি 

প্রতি বছর বৈশাখী পূর্ণিমার আগের রাতে পিতলের কলসিতে জল ভরে দুটি কচি শালগাছের ডাল ডুবিয়ে রাখা হয়। ভোরবেলায় ডালগুলির রঙ দেখা হয় এবং সেই অনুযায়ী আসন্ন শিকার সম্বন্ধে অনুমান করা হয়। বৈশাখী পূর্ণিমার দিনে একটি নির্দিষ্ট স্থানে জড়ো হয়ে সমবেত স্বরে গান করে সাঁওতাল পুরুষেরা শিকারে যাওয়ার জন্য প্রস্তুত হন। সাঁওতাল মহিলারা পুরুষদের জন্য মহুয়ার মোয়া, ভাত, তরকারি ও আম পোড়া তৈরী করেন। পুরুষেরা শিকারে বেড়িয়ে ফিরে না আসা পর্যন্ত মহিলারা কোন রকম প্রসাধন করেন না। শিকারে কোন রকম বিপদ হলে তিন বার ঘণ্টা বাজানো হলে শিকারীরা সেখানে উপস্থিত হন। শিকারে জন্তু বা পাখি মারা গেলে তার ভাগ বাটোয়ারার নির্দিষ্ট বিধি রয়েছ। শিকারে অমীমাংসিত বিরোধের নিষ্পত্তি মেটাতে ফুলহি ঢুড়ুপ বা বিচারসভা বসে। শিকার শেষে সীতাচাটান নামক জমায়েত স্থানে শিকারীরা একত্র হয়ে তারা চাঁপা ফুল ও ঘন কালো রঙের সূক্ষ্ম শিকড় সংগ্রহ করেন। বাড়ি ফিরে এলে মহিলারা শিকারীদের পা ধুইয়ে দেন ও সংগৃহীত চাঁপাফুল গ্রহণ করে পবিত্রস্থানে রেখে দেন।

পাদটীকা

তথ্যসূত্র 

পশ্চিমবঙ্গের লোকসংস্কৃতি
পুরুলিয়া জেলার উৎসব
সাঁওতাল উৎসব
২০১২ আইসিসি বিশ্ব টুয়েন্টি২০ কর্মকর্তা

অস্ট্রেলীয় আম্পায়ার ব্রুস অক্সেনফোর্ডকে ১৮ সেপ্টেম্বর থেকে ১৭ অক্টোবর, ২০১২ সালের আইসিসি বিশ্ব টুয়েন্টি২০ প্রতিযোগিতায় খেলা পরিচালনার জন্য আম্পায়ারদের তালিকায় অন্তর্ভুক্ত করা হয়। আম্পায়ারদের পূর্ণাঙ্গ তালিকায় ছিলেন - বিলি বাউডেন, আলীম দার, স্টিভ ডেভিস, কুমার ধর্মসেনা, মারাইজ ইরাসমাস, ইয়ান গোল্ড, টনি হিল, রিচার্ড কেটেলবরা, নাইজেল লং, আসাদ রউফ, সাইমন টাওফেল, রড টাকার (প্রত্যেকেই আইসিসি’র সেরা আম্পায়ার তালিকা থেকে) এবং ব্রুস অক্সেনফোর্ড (আইসিসি’র সেরা আম্পায়ার তালিকা থেকে)।

ম্যাচ রেফারী হিসেবে ছিলেন - রঞ্জন মাদুগালে ও জেফ ক্রো (উভয়ে আইসিসি ম্যাচ রেফারী সেরা তালিকা থেকে)। গ্রেইম লেব্রয় মহিলাদের বিশ্ব টুয়েন্টি২০ প্রতিযোগিতায় ম্যাচ রেফারীর দায়িত্ব পালন করেন।

কর্মকর্তা নির্বাচন সম্পর্কীয় কমিটিতে ছিলেন - আইসিসি জেনারেল ম্যানেজার ডেভ রিচার্ডসন, আইসিসি প্রধান ম্যাচ রেফারী রঞ্জন মাদুগালে; সাবেক খেলোয়াড়, কোচ, আম্পায়ার ও টেলিভিশনের ধারাভাষ্যকার ডেভিড লয়েড এবং সেরা আম্পায়ার তালিকার সাবেক সদস্য শ্রীনিবাস ভেঙ্কটরাঘবন।

আম্পায়ার

রেফারী

তথ্যসূত্র

আরও দেখুন 
 আইসিসি বিশ্ব টুয়েন্টি২০
 ২০১৪ আইসিসি বিশ্ব টুয়েন্টি২০

২০১২ আইসিসি বিশ্ব টুয়েন্টি২০
রহিন উৎসব

রোহিনী ,রহিন বা রহইন, ভারতের পশ্চিমবঙ্গ রাজ্যের জঙ্গলমহল তথা পুরুলিয়া, বাঁকুড়া, পশ্চিম মেদিনীপুর এবং ঝাড়গ্রাম জেলার একটি কৃষিভিত্তিক উৎসব বা পরব।

সময়কাল 
প্রচলিত একটি কথা আছে "বারো মাসে বারুনি তোরো দিনে রহইন বা রহিন ৷ জ্যৈষ্ঠ মাসের তেরো তারিখে বীচ পুহ্না বা বীজ বপন উপলক্ষে রহিন উৎসব উদ্‌যাপন করা হয়। কৃষকদের বিশ্বাস, রোহিনী নক্ষত্র সেই দিন পৃথিবীর নিকটবর্তী এসে পড়ায় ঐ দিন বীজ বপন করলে শস্য উৎপাদনে কোন বাধা থাকে না।

পালনরীতি 
এই দিন ভোর বেলায় মহিলারা গোবর দিয়ে উঠোন নিকিয়ে রাখেন এবং গোবর গোলা জলে লতাপাতা ডুবিয়ে আলপনা আঁকেন। এরপর স্নান সেরে ভিজে কাপড়ে মাঠ থেকে রহিন মাটি (চাষযোগ্য জমিতে বছরের প্রথমে লাঙল চষার পর যে মাটি তৈরী হয়) এনে ঘরের চারকোণে ও তুলসী মঞ্চে জড়ো করে রাখা হয়। পুরুষেরা রহিন ফল বা কেলেকড়া সংগ্রহ করে আনেন। যে বাড়িতে আয় বেশি এবং খরচ কম, সেই বাড়ির সদস্যকে দিয়ে বীজ বপন করাতে হয়। এরপর ছোট ছেলে মেয়েরা রঙ কালি মেখে বানর, ভালুক প্রভৃতি জন্তু জানোয়ার সেজে বাড়ি বাড়ি গিয়ে টাকা ও খাবার সংগ্রহ করে আনে।

তথ্যসূত্র

আরো পড়ুন
নব কিশোর সরকার: লোকায়ত মানভূম, প্রকাশক- বঙ্কিম চক্রবর্তী, ISBN 987-81-926153-1-8, পৃষ্ঠা ২১

পশ্চিমবঙ্গের সংস্কৃতি
পুরুলিয়া জেলার উৎসব
করম পরব

করম পরব ভারতের ঝাড়খণ্ড, বিহার, মধ্যপ্রদেশ, ছত্তিশগড়, আসাম, ওড়িশা এবং পশ্চিমবঙ্গ রাজ্য এবং বাংলাদেশ ও নেপালে পালিত একটি ফসল কাটার উৎসব। এই উৎসবে করম দেবতার উপাসনা করা হয়। যিনি শক্তি, যুব ও যৌবনের দেবতা। করম পরব ভারতের পশ্চিমবঙ্গ রাজ্যের পুরুলিয়া জেলা,ঝাড়গ্রাম জেলা,বাঁকুড়া জেলা, মুর্শিদাবাদ জেলা, মালদহ জেলা, পশ্চিম মেদিনীপুর জেলা-র কুড়মি, ভূমিজ, রাজপুত, চন্দ্রবংশীয় ক্ষত্রিয় রাজপুত বা চাঁই, সরাক, লোহার, বাউরি, বীরহড়, বীরনিয়া, খেরওয়ার, হো, খেড়িয়া, শবর, কোড়া, মাহালি, পাহাড়িয়া, হাড়ি, বাগদি, বেদে, ঘাসি, লোধা ও বৃহৎ জনগোষ্ঠী সাঁওতাল, মুন্ডা, ওঁরাও প্রভৃতি সম্প্রদায়ের আরণ্যক ও কৃষিভিত্তিক লোকউৎসব।

পালনরীতি 
প্রতি বছর ভাদ্র মাসের শুক্ল একাদশী তিথিতে করম পরব উৎসব হয়ে থাকে। এর সাতদিন আগে মেয়েরা ভোরবেলায় শালের দাঁতন কাঠি ভেঙে নদী বা পুকুরে স্নান করে বাঁশ দিয়ে বোনা ছোট টুপা ও ডালায় বালি দিয়ে ভর্তি করেন। তারপর গ্রামের প্রান্তে একস্থানে ডালাগুলিকে রেখে জাওয়া গান গাইতে গাইতে তিন পাক ঘোরে। এরপর তাতে তেল ও হলুদ দিয়ে মটর, মুগ, বুট, জুনার ও কুত্থির বীজ মাখানো হয়। অবিবাহিত মেয়েরা স্নান করে ভিজে কাপড়ে ছোট শাল পাতার থালায় বীজগুলিকে বুনা দেন ও তাতে সিঁদুর ও কাজলের তিনটি দাগ টানা হয়, যাকে বাগাল জাওয়া বলা হয়। এরপর ডালাতে ও টুপাতে বীজ বোনা হয়। এরপর প্রত্যেকের জাওয়া চিহ্নিত করার জন্য কাশকাঠি পুঁতে দেওয়া হয়। একে জাওয়া পাতা বলা হয়। যে ডালায় একাধিক বীজ পোঁতা হয়, তাকে সাঙ্গী জাওয়া ডালা এবং যে ডালায় একটি বীজ পোঁতা হয়, তাকে একাঙ্গী জাওয়া ডালা বলা হয়। যে সমস্ত কুমারী মেয়েরা এই কাজ করেন, তাদের জাওয়ার মা বলা হয়। বাগাল জাওয়াগুলিকে লুকিয়ে রেখে টুপা ও ডালার জাওয়াগুলিকে নিয়ে তারা গ্রামে ফিরে আসেন। দিনের স্নান সেরে পাঁচটি ঝিঙাপাতা উলটো করে বিছিয়ে প্রতি পাতায় একটি দাঁতনকাঠি রাখা হয়। পরদিন গোবর দিয়ে পরিষ্কার করে আলপনা দেওয়া হয় ও দেওয়ালে সিঁদুরের দাগ দিয়ে কাজলের ফোঁটা দেওয়া হয়। পুরুষেরা শাল গাছের ডাল বা ছাতাডাল সংগ্রহ করে আনেন। গ্রামের বয়স্কদের একটি নির্দিষ্ট করা স্থানে দুইটি করম ডাল এনে পুঁতে রাখা হয়, যা সন্ধ্যার পরে করম ঠাকুর বা করম গোঁলায় এবং ধরম ঠাকুর হিসেবে পূজিত হন। কুমারী মেয়েরা সারাদিন উপোষ করে সন্ধ্যার পরে থালায় ফুল, ফল সহকারে নৈবেদ্য সাজিয়ে এই স্থানে গিয়ে পূজা করেন। এরপর সারারাত ধরে নাচ গান চলে। পরদিন সকালে মেয়েরা জাওয়া থেকে অঙ্কুরিত বীজগুলিকে উপড়ে নিজেদের মধ্যে ভাগাভাগি করে নিয়ে বাড়িতে বিভিন্ন স্থানে সেগুলিকে ছড়িয়ে দেন। এরপর করম ডালটিকে জলে ভাসিয়ে দেওয়া হয়। পূজার পরে মেয়েরা পরস্পরকে করমডোর বা রাখী পরিয়ে দেয়। এই করমসখীরা, কর্মস্থলে একে অপরকে রক্ষা করে। জঙ্গলে পাখির ডাকের নকলে ‘করমড্যের’ ডেকে বিপদ জানায়।

করম নাচ 
করম উৎসবের সময় সমস্ত রাত ধরে সুর্যোদয় পর্যন্ত সম্মিলিত ভাবে ভাদরিয়া ঝুমুর গান ও যৌথ নাচ পরিবেশিত হয়। এই নাচে শুধুমাত্র অবিবাহিত ও প্রথম বছরের নববিবাহিতা মেয়েরাই অংশ গ্রহণ করতে পারেন। নৃত্যশিল্পীরা অর্ধবৃত্তাকারে হাত ধরাধরি করে এক পা এগিয়ে পিছিয়ে জাওয়া ডালিগুলিকে কেন্দ্র করে বৃত্তাকারে ঘড়ির কাটার বিপরীত দিকে ঘুরে ঘুরে নৃত্য করেন। একজন উচ্চস্বরে গান শুরু করার পরে নৃত্যশিল্পীরা গান শুরু করে ধীরে ধীরে গানের সুর নামিয়ে আনেন। একই কথা বারে বারে গাওয়া হয়। মেয়েদের পড়নে লুঙ্গি, গামছা কিংবা শাড়ি; রূপার গহনা ও মাথায় ফুল। করম নাচে গৃহকাজ কৃষিকাজ ফুটিয়ে তোলা হয়।

তথ্যসূত্র 

পশ্চিমবঙ্গের সংস্কৃতি
পুরুলিয়া জেলার উৎসব
নবান্ন উৎসব
হিন্দু উৎসব
ভারতের ধর্মীয় উৎসব
ঝাড়খণ্ডের উৎসব
ঝাড়খণ্ডের সংস্কৃতি
নাগপুরি সংস্কৃতি
ভারতের উপজাতীয় উৎসব